Qui pot ser beneficiari d'aquesta subvenció?
Es poden beneficiar d'aquesta subvenció totes aquelles persones que contractin a una persona per tenir cura de persones grans o dependents dins de la unitat familiar per un mínim de 12 mesos.
Quins requisits cal complir per poder demanar aquesta subvenció?
Els requisits més destacats per poder demanar aquesta subvenció, són:
Tenir uns ingressos bruts anuals per unitat familiar, tenint en compte els ingressos i el nombre de membres.
Els ingressos han d'estar entre aquests topalls:
Podeu consultar amb més detall tots els requisits al tràmit.
A qui es pot contractar amb aquesta subvenció?
Persones que faci 2 anys que no estan donades d'alta a la seguretat social.
En el cas que siguin persones estrangeres sense permís de residència i treball, hauran de complir totes les condicions que fixa l'Estat per accedir a l'arrelament social: 3 anys o més de permanència a l'Estat espanyol, sense antecedents penals i disposant de l'informe INF02 de la Generalitat de Catalunya.
Quines especificitats ha de tenir aquest contracte?
S'entén per dependència l'estat, de caràcter permanent, en què es troben les persones que, per raons derivades de l'edat, la malaltia o la discapacitat i relacionades amb la manca o la pèrdua d'autonomia física, mental, intel·lectual o sensorial, necessiten l'atenció d'una o més persones o ajudes importants per dur a terme activitats bàsiques de la vida diària o, en el cas de persones amb discapacitat intel·lectual o malaltia mental, altres suports per a la seva autonomia personal.
Per tant, en queden excloses les persones contractades per fer altres tasques domèstiques, com ara guarderia, jardineria, conducció de vehicles, direcció o cura de la llar en conjunt o en alguna part.
És possible que, tot i complir els requisits, no obtingui la subvenció?
El procediment de concessió d'aquestes subvencions és el de concurrència competitiva.
Fins quan es pot presentar la sol·licitud?
A partir de les 8h de l'endemà del dia de la publicació de la convocatòria (prevista per finals de juliol) i per un màxim de 20 dies.
Les subvencions s'atorguen per estricte ordre de presentació, fins que s'esgoti el crèdit disponible.
Com puc sol·licitar aquesta subvenció?
La sol·licitud de subvenció la tramita la persona que contractarà una professional de l'àmbit domiciliari i de les cures.
Aquesta subvenció només es pot demanar per internet, a la pàgina de Tràmits gencat.
Quina documentació hauré de presentar en el moment de la sol·licitud
Quantes sol·licituds es poden presentar?
Es pot presentar una única sol·licitud per demanar fins a dos contractes de treball.
Com puc presentar la sol·licitud si no tinc un certificat digital?
Sí, es pot presentar utilitzant l'idCat mòbil.
La presentació de les sol·licituds s'ha de fer obligatòriament internet.
Hi ha cap mena de suport a aquesta presentació?
Es pot obtenir suport a la presentació de tres maneres diferents:
Podeu fer el tràmit a través de la Seu Electrònica de la Generalitat de Catalunya: http://idcatmobil.seu.cat, triant l'opció "Alta sense certificat" i prement el botó "Comença"
Què necessito per obtenir l'idcat Mòbil?
Per sol·licitar una idCat Mòbil s'ha de disposar de:
Si heu perdut la TSI, heu d'adreçar-vos al CAP que teniu assignat i sol·licitar un duplicat, en fer la sol·licitud us donaran un comprovant en el qual també podreu consultar el codi de barres.
També podeu obtenir l'idCaT en qualsevol de les Entitats de Registre idCAT, on us l'emetran al moment.
Puc obtenir l'idCat Mòbil si tinc el DNI caducat?
Si la sol·licitud presentada compleix els requisits i hi ha crèdit disponible, es farà una proposta d'atorgament, que es notificarà en una resolució provisional.
Aquesta resolució es podrà consultar al Tauler electrònic de l'Administració de la Generalitat de Catalunya
La resolució provisional de les sol·licituds d'atorgament o denegació es dictarà en un termini màxim de trenta dies hàbils a comptar des de la finalització del termini de presentació de sol·licituds.
Un cop esgotat aquest termini, es dictarà resolució definitiva d'atorgament o denegació de les subvencions.
A la resolució provisional surt que se m'atorga la subvenció.
Les persones sol·licitants a les quals s'ha atorgat la subvenció hauran d'aportar en un termini màxim de 7 dies hàbils la documentació acreditativa dels requisits demanats a la persona contractada:
• Aportació d'una còpia del document del contracte signat per totes dues parts en el que s'indiqui que es concerta per a la cura de persona gran o depenent i també una declaració responsable que d'acord amb el certificat corresponent que li ha estat facilitat per la persona contractada, aquesta no ha estat donada d'alta a la Seguretat Social en els darrers 2 anys comptadors des de la data de signatura del contracte o, si no pot ser, declaració responsable que la persona contractada és una persona estrangera que no disposava d'autorització de residència i treball amb anterioritat a la contractació.
• Aportarà la certificació del treballador de penals del país d'origen o del país o països on hagi residit durant els últims cinc anys i que o bé té vincles familiars amb altres persones estrangeres residents o, si no pot ser, aportarà un informe social emès per la Generalitat de Catalunya.
Quins tràmits cal fer per donar d'alta una persona treballadora?
La sol·licitud d'alta, que cal fer a l'inici de l'activitat laboral, s'ha de presentar a una oficina de la Tresoreria General de la Seguretat Social (TGSS).
La documentació que cal aportar per tramitar-la és la següent:
Poden consultar els tipus de contractes.
✓ Els impresos d'alta a la Seguretat Social.
✓ Els models TA6 o TA7 per sol·licitar el codi de compte de cotització i el model TA 2S-0138 per sol·licitar l'alta o la baixa de la persona treballadora
He rebut un requeriment perquè aporti una documentació.
Heu d'enviar la documentació requerida a través del formulari d' aportació de documentació.
En el formulari d'aportació de documentació cal indicar el número d'expedient assignat a la sol·licitud presentada.
Aquest número d'expedient el podeu consultar a l'espai La meva carpeta, al qual es pot accedir amb Certificat digital o idCat Mòbil al cap d'unes hores d'haver presentat la sol·licitud o també el podeu consultar a l'espai Estat de les meves gestions, al qual es pot accedir amb el codi de tràmit (ID) de l'acusament de rebuda i el vostre DNI.
I si no puc presentar la documentació justificativa que se'm demana?
Què puc fer si no estic conforme amb la resposta de l'Administració?
Es pot presentar un recurs contra la resolució, que no exhaureix la via administrativa, les persones interessades poden interposar recurs d'alçada, en el termini d'un mes, davant el mateix òrgan que la dicta, Secretaria d'Igualtat, Migracions i Ciutadania, o davant l'òrgan superior jeràrquic, el departament de Treball, Afers Socials i Famílies que és l'òrgan competent per emetre'n resolució.
Quina quantitat puc rebre si se'm concedeix aquesta subvenció?
És una subvenció de 2.685 € per fomentar la contractació de persones treballadores de les cures i de la llar.
Aquesta quantitat correspon al cost de la quota de la Seguretat Social que ha d'abonar la persona contractant durant 12 mesos.
Com es farà el pagament d'aquest ajut?
Es pagarà un 60% de l'import total de la subvenció, en el moment que es notifiqui la resolució definitiva d'atorgament.
El 40% restant de la subvenció es pagarà un cop la persona ocupadora hagi justificat degudament els requisits de la subvenció.
I si no es pot finalitzar el contracte per la defunció de la beneficiària o de la persona atesa a través de la contractació?
En cas de mort de la persona beneficiària de la subvenció o de la persona gran o dependent atesa a través de la contractació, l'import de la subvenció i el període a justificar s'han d'ajustar a l'execució real de la contractació corresponent i, si escau, s'ha de procedir a la revocació parcial de la subvenció atorgada per la part abonada i no executada.